recursal/SuperWikiNEXT-32B huggingface dataset:
|  |  |
| --- | --- |
|  | სხვა მნიშვნელობებისთვის იხილეთ **ვაჩნაძიანის კოშკი**. |

**ვაჩნაძიანის მესამე კოშკი** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანის სამხრეთ-აღმოსავლეთით 400-დე მეტრზე, კალაურისხევის მარცხენა ნაპირზე, კალაურისხევსა და უსახელო ღელეს შორის მოქცეული ტერიტორიაზე. განეკუთვნება XVII საუკუნეს.

კოშკი გეგმით კვადრატულია ზემოთკენ შევიწროვებული, ნაგებია რიყის ქვით. კედლები შიგნიდან და გარედან ბათქაშითაა გასწორებული. შემორჩენილია სამი სართული და მეოთხე სართულის კედლების ნაწილი. პირველი სართული საცხოვრებელი ყოფილა. დანარჩენები საბრძოლო. პირველი სართული შელესილია, რაც მას უფრო კეთილმოწყობილს ხდის. შესასვლელი აღმოსავლეთიდან აქვს კარი გარედან თაღოვანია. შიგნით კი თარაზულად ყოფილა გადახურული. კარის ორივე წირთხლში საურდულე ხვრელია. ბუხრის მარცხნივ ნიშების გადახურვის დონეზე, ერთი ცალმაგი სათოფურია მსგავსი თითო სათოფური შესასვლელის გვერდებზეცაა. სართულის ჩრდილოეთ და დასავლეთ კედლებში თითო შეწყვილებული სათოფურია, რომელთაგან ერთი ხვრელი შესაბამის კედლებში მოწყობილი სწორკუთხა ნიშაში მოქცეული ერთი უსათოფურო ნიშა ჩრდილოეთ კედლის აღმოსავლეთ ნაწილში. კოშკის პირველი სართული მეორესაგან იზოლირებულია, მათ შორის საიდუმლო სართული ყოფილა. მესამე სართულზე აღმოსავლეთ, დასავლეთ და სამხრეთ კედლებში თითო სათოფურია, ხოლო ჩრდილოეთისაში — ორი. მეოთხე სართულის თითოეულ კედელში, ერთმანეთის სიმეტრიულად, ორ-ორი სათოფურია. სართულს შუა გადახურვა ხის ყოფილა, გადახურვის დასაყრდნობად სართულებს შორის, ოთხივე კედელზე, მცირე საფეხურია მოწყობილი, რომელიც ყოველი მომდევნო სართულის კედლების სისქის შემცირებითაა გამოყვანილი. გარედან მესამე სართულის დონეზე ოთხივე კედელში ჩასმულია ერთმანეთისაგან თანაბარი მანძილით დაშორებული ცხვრის ორ-ორი რქა. კოშკის მიმდებარე ტერიტორიაზე ერთმანეთისაგან მცირე მანძილით დაშორებული რამდენიმე ნაგებობის კვალი შეიმჩნევა.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 1-I, თბ. 2013. — გვ. 98.
**ვაჩნაძიანის პირველი ეკლესია** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანის სამხრეთით, გუჯიაურებად წოდებულ ტერიტორიაზე. განეკუთვნება გვიანდელ შუა საუკუნეებს.

ეკლესია დარბაზულია, ნაგებია სხვადასხვა ზომის რიყის ქვითა და დუღაბით. წყობა ირეგულარულია. ძლიერაა დაზიანებული: სახურავზე აყრილია კრამიტი და ზედ ხეებია ამოსული. ჩამონგრეულია ლავგარდანი, დაბზარულია კამარა, მონგრეულია გარე კუთხეები, ალაგ-ალაგ ჩამოცვენილია საპირე ქვები, კედლებს სიმაღლეზე ღრმა ბზარები დაუყვება. ეკლესიის დასავლეთი ფასადი დაახლოებით 1,2 მეტრ სიმაღლეზე დაფარულია მიწით. შესასვლელი დასავლეთიდანაა. კარი გარედან ნახევარწრიული თაღითაა გადახურული,ხოლო შიგნიდან თარაზულად. მის ზემოთ რიყის ქვით თარაზულად გადახურული პატარა სარკმელია. აღმოსავლეთით ნახევრადწრიული აფსიდია. აფსიდის ღერძზე გაჭრილია პატარა თაღოვანი სარკმელი, რომლის ღიობი შიგნიდან გარეთკენ ოდნავ მაღლდება. სარკმლის ორივე მხარეს თითო, შეისრული თაღით დასრულებული ნიშაა, ხოლო ქვემოთ რიყის ქვით ნაშენი ოთხწახნაგა ტრაპეზი. იატაკი მიწატკეპნილია. აფსიდი დასრულებულია ოდნავ დადაბლებული პროპორციების კონქით. შიგნით ეკლესია გადახურულია ნახევარწრიული კამარით. გარედან ეკლესიის დასავლეთ სარკმლის ძირი შირიმის კვადრატული ქვისაა, რაზეც ტოლმკლავა ჯვრის რელიეფური გამოსახულებაა. ეკლესიის დასავლეთით ფრონტონის წვერზე დადგმული ყოფილა გეგმით კვადრატული სამრეკლო.

ლიტერატურა
----------

* *მარკოზაშვილი თ. კუპრეიშვილი ბ.*, საქართველოს ისტორიისა და კულტურის ძეგლთა აღწერილობა, ტ. 1-I, თბ. 2013. — გვ. 94-95.
**ლიბორი** (ინგლ. London Interbank Offered Rate) — ლონდონის ბანკთაშორისი შეთავაზების ინდექსი. ლიბორი არის ბანკთაშორის სესხებზე საშუალოშეწონილი საპროცენტო განაკვეთი, წარმოდგენილი ლონდონის საერთაშორისო ბირჟაზე მონაწილე ბანკების მიერ სხვადასხვა ვალუტითა და ვადით (ერთიდან 12 თვემდე).

ლიბორის ინდექსი ფიქსირდება ყოველდღიურად 1985 წლიდან, დასავლეთ ევროპის დროით დილის 11 საათზე, ბრიტანეთის საბანკო ასოციაციის  მიერ, შერჩეული ბანკების მიერ წარმოდგენილ მონაცემებზე დაყრდნობით.

ლიბორის ვალუტა
--------------

ლიბორის ინდექსი დაინაგარიშება 10 სხვადასხვა ვალუტაში: 

* ავსტრალიური დოლარი;
* დანიური კრონი;
* აშშ დოლარი;
* ევრო;
* კანადური დოლარი;
* ახალზელანდიური დოლარი;
* გირვანქა სტერლინგი;
* შვედური კრონი;
* შვეიცარული ფრანკი;
* იაპონური იენა.

ინდექსის შედგენა
----------------

ინდექსის დაფიქსირება ხორციელდება შემდეგნაირად:

ბრიტანეთის საბანკო ასოციაციის უფლებამოსილი/ავტორიზებული აგენტი – „თომსონ როიტერის სააგენტო" დასავლეთ ევროპის დროით დილის 11 საათზე უკავშირდება 16 პირველი კლასის ბანკს (Prime banks), შერჩეულს როგორც კომპანიებს, რომლებსაც გავლენა აქვთ ლონდონის ფულად ბაზარზე და ეკითხება 1 თვიდან 1 წლამდე შეთავაზებულ საპროცენტო განაკვეთების კვოტირებას (ფასების გამოცხადებას). თითოეული პერიოდისათვის მიღებული 16 მონაცემიდან ოთხი ყველაზე მცირე და ოთხი ყველაზე დიდი მაჩვენებლის გამორიცხვით, მიღებული მონაცემებით დაიანგარიშება საშუალო არითმეტიკული, რომელიც ქვეყნდება როგორც ლიბორის ინდექსი შესაბამისი პერიოდით და ვალუტით.

საქართველოს საბანკო სისტემა და ლიბორი
-------------------------------------

საქართველოში ლიბორის ინდექსზე დაფუძნებული სესხები გაიცემა ბანკი რესპუბლიკის მიერ .

რესურსები ინტერნეტში
--------------------

ბრიტანეთის საბანკო ასოციაციას გახსნილი აქვს სპეციალური საიტი ლიბორისათვის – bbalibor.com.

მიმდინარე აქტუალური განაკვეთის ნახვა შეიძლება ამ გვერდზე.

სქოლიო
------

1. ↑  ბრიტანეთის საბანკო ასოციაციის გვერდი.  დაარქივებულია ორიგინალიდან — 2019-12-24. ციტირების თარიღი: 2012-09-19.
2. ↑  „მოქნილი" იპოთეკური სესხი დაარქივებული 2013-09-09 საიტზე Wayback Machine. .
**ზაკ ეფრონი** (ინგლ. Zac Efron; დ. 18 ოქტომბერი,1987) — ამერიკელი მსახიობი. მისი მამა ინჟინერი იყო, დედა კი იმავე ორგანიზაციაში მდივნად მუშაობდა. ზაკი იზრდებოდა უმცროს ძმასთან დილანთან ერთად. მისი ბავშვობა არაფრით არ განსხვავდებოდა – იზრდებოდა საშუალო კლასის ოჯახში, რომელსაც საშუალო შემოსავალი ჰქონდა.

11 წლიდან მონაწილეობდა სკოლის თეატრულ დადგმებში. როდესაც ზაკს 11 შეუსრულდა მამამ შესთავაზა თავისი სამსახიობო ნიჭი სცენაზე გამოეცადა. ბიჭს მოეწონა თამაში და შედეგად თეატრი ხობიში გადაიზარდა. 15 წლიდან მონაწილეობდა ტელეგადაღებებში(სერიალში "Firefly"). 2000–01 სასწავლო წელს ადგილობრივ მუსიკალურ სკოლაში დადიოდა.

2002 წელს დამწყებმა მსახიობმა ეკრანზებზე დაიწყო გამოჩენა. თავიდან ის ასრულებდა უმნიშვნელო როლებს სატელევიზიო სერიალებში.
შემდეგ ზაკი თამაშბდა სხვა სატელევიზიო სურათებშიც და უკვე ასრულებდა არა პაწაწინა როლებს, არამედ, პირიქით, მნიშვნელოვან და დამამახსოვრებლებს.

2006 წელს ზაკმა საშალო სკოლა დაამთავრა აროიო გრანდში და სამხრეთი კაროლინას უნივერსიტეტში ჩაბარებას გეგმავდა ლოს–ანჟელესში. იმის მიუხედავად, რომ ზაკი პრაქტიკულად ჩარიცხეს უმაღლეს სასწავლებელში, მან გადადო სწავლა და ამჯობინა სხვა პროექტებში მონაწილეობა.
სხვათა შორის, საშუალო სკოლის დასრულებისას ზაკ ეფრონი მუშაობდა ერთ-ერთ თეატრში, რომელშიც არა მარტო შეისწავლიდა თეატრალური ხელოვნების საფუძვლებს, არამედ ვოკალსაც.

2006 წელი ზაკისთვის საბედისწერო აღმოჩნდა. იმ სეზონში ახალგაზრდა მსახიობმა მონაწილეობა მიიღო ფილმში მაგარი მიუზიკლი, რომელიც თავიდან არც ისეთი პოპულარული ჩანდა, თუმცა ცოტა ხანში ზაკ ეფრონი ცნობილ ადამიანად აქცია. იმავე 2006 წელს ზაკი დააჯილდოვეს პრემიით Teen Choice.

2007 წელს ზაკ ეფრონმა მონაწილეობა მიიღო მუსიკალურ ვიდეორგოლში, რომელიც პოპულარულმა ამერიკელმა მომღერლმა და მსახიობმა ვანესა ხანჯესმა ჩაწერა.
იმავე წელს ზაკი დაასახელეს ასიდან ერთ-ერთ მომხიბვლელ მამაკაცად.
ამჟამად ზაკი აგრძელებს აქტიურ მოღვაწეობას. ის ჯერ დაქორწინებული არ არის. ცხოვრობს მარტო საკუთარ ბინაში. ჰყავს ორი ძაღლი და სიამის კატა.

რესურსები ინტერნეტში
--------------------

ვიკისაწყობში არის გვერდი თემაზე:
***ზაკ ეფრონი***

* ოფიციალური საიტი
* ზაკ ეფრონიTwitter-ზე
* ზაკ ეფრონი Facebook-ზე
* 

* ზაკ ეფრონი — კინოფილმების ინტერნეტ-მონაცემთა ბაზა (ინგლისური)
* ზაკ ეფრონი — AllMovie


|  |  |
| --- | --- |
| ამერიკის შეერთებული შტატები | *ეს სტატია აშშ-ისა და ამერიკელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**Lib.ge** *ლიბ.ჯი* — პირველი ქართული ინტერნეტ-ბიბლიოთეკა, რომელიც მოიცავს ათიათასზე მეტ ორიგინალურ და ნათარგმნ ტექსტს.

ისტორია
-------

ლიბ.ჯი დაარსდა 2006 წელს. 2009 წელს ლიბ.ჯი-მ თბილისის საკრებულოს მხარდაჭერით დააარსა ლიტერატურული კონკურსი ახლაგაზრდა ავტორებისთვის, ასევე 2009 წლიდან არის ორგანიზატორი თარგმანის კვირეულისა. 2010 წელს ლიბ.ჯიმ როკ–კლუბთან ერთად დააფუძნა ყოველკვირეული არტ–საღამოები. 2010 წლიდან ლიტერატურის მუზეუმთან ერთად აწყობს ყოველთვიურ არტ–აქციებს. 2010 წლიდან ლიბ.ჯი–ს გაზეთ რეზონანსის კვირის გამოცემა „გალაკტიონში" ეთმობა საკუთარი გვერდი.

ლიბ.ჯის განყოფილებებია: პროზა, პოეზია, დრამატურგია, სამეცნიერო, ისტორიული, საბავშვო, ფოლკლორი, ესეისტიკა, ინტერვიუ, სამართალი, ახალი წიგნები, პერიოდიკა, გალერეა, ღია ბლოგი, პრეს-ანონსი, სახელოვნებო აფიშა.

პორტალის რედაქტორთა ჯგუფი: ქეთო ნინიძე, არჩილ თალაკვაძე, დიანა ანფიმიადი, ნათია ნაცვლიშვილი, გიორგი ქავთარაძე, გიორგი კეკელიძე, გიორგი კაცია, ნიკა წიკლაური, ოლეგ კონოვალიოვი, ლიკა ავალიანი, ზაალ ჩხეიძე, ზაქარია ქიტიაშვილი, ოქტაი ქაზუმი, ანი კოპალიანი, ნათია გულიაშვილი, ვახუშტი მენაბდე

რესურსები ინტერნეტში
--------------------

* 

* ოფიციალური საიტი
**ზაირეს პროვინცია** (პორტ. Zaire) — პროვინცია ანგოლაში, რომლის ადმინისტრაციული ცენტრია — ქალაქი მბანზა-კონგო.

გეოგრაფია
---------

ზაირეს პროვინცია მდებარეობს ანგოლის უკიდურეს ჩრდილო-დასავლეთში. მისგან სამხრეთით მდებარეობს ბენგოს პროვინცია, აღმოსავლეთით — უიჟეს პროვინცია. ზაირეს პროვინციის ჩრდილოეთით გადის სახელმწიფო საზღვარი ანგოლასა და კონგოს დემოკრატიულ რესპუბლიკას შორის, დასავლეთიდან გარს ერტყმის ატლანტის ოკეანის წყლები.

პროვინციის ფართობი შეადგენს 40 130 კმ²-ს. ზაირეს პროვინცია მდებარეობს ჩრდილოეთით მდინარე კონგოს და სამხრეთით მდინარე ლოჟეს ხეობებს შორის. მისი ტერიტორია ოკეანის სანაპიროდან აფრიკის კონტინენტის სიღრმეში შედის 300 კმ-ზე.

მოსახლეობა
----------

2014 წლის აღწერის მონაცემების თანახმად ზაირეს პროვინციის მოსახლეობის რაოდენობა შეადგენს 594 428 ადამიანს.

ადმინისტრაციული დაყოფა
----------------------

ადმინისტრაციული თვალსაზრისით პროვინცია დაყოფილია 6 მუნიციპალიტეტად:

* მბანზა-კონგო (M'Banza Kongo)
* სოიო (Soyo)
* ტომბოკო (Tomboco)
* ნზეტო (N'Zeto)
* ნოკი (Noqui)
* კუიმბა (Cuimba)

ეკონომიკა
---------

ზაირეს პროვინციის მეურნეობის საფუძველია სოფლის მეურნეობა და სასარგებლო წიაღისეულის მოპოვება, ასევე თევზჭერა. პროვინციაში მუშავდება ნავთობის, რკინის მადნის, ფოსფატების, ტყვიის, თუთიის საბადოები. სოფლის მეურნეობის სფეროში განვითარებულია მეცხოველეობა, ყავის, ციტრუსოვანი კულტურების, ანანასის, აკაჟუს თხილის, ბრინჯის, სოიას მოყვანა. ასევე არსებობს სამშენებლო მასალების დამამზადებელი საწარმოები.

რესურსები ინტერნეტში
--------------------

* Provincial Government of Zaire დაარქივებული 2012-01-23 საიტზე Wayback Machine.
* Province geographical info at geoview.info

სქოლიო
------

1. ↑  Zaire. World Gazetteer.  დაარქივებულია ორიგინალიდან — 2013-02-12. ციტირების თარიღი: 2013-02-08.
2. ↑  Resultados Resultados Definitivos do Recenseamento Geral da População e da Habitação de Angola 2014 (pdf). Instituto Nacional de Estatística (March 2016).

|  |  |  |  |  |
| --- | --- | --- | --- | --- |
| 

| ხ • გ • რ
ანგოლის პროვინციები |
| --- |
|  |
|  | 
ბენგელა **·** ბენგო **·** ბიე **·** ზაირე **·** კაბინდა **·** კუანდო-კუბანგო **·** კუნენე **·** ლუანდა **·** მალანჟე **·** მოშიკო **·** ნამიბე **·** სამხრეთი კვანზა **·** სამხრეთი ლუნდა **·** უამბო **·** უილა **·** უიჟე **·** ჩრდილოეთი კვანზა **·** ჩრდილოეთი ლუნდა |

 |
|  |  |
| --- | --- |
|  | სხვა მნიშვნელობებისთვის იხილეთ **არსენიშვილი**. |

**ზაირა ივანეს ასული არსენიშვილი** (დ. 30 ნოემბერი, 1933, თელავი — გ. 9 აგვისტო, 2015, იქვე) — ქართველი სცენარისტი, მწერალი.

ბიოგრაფია
---------

1954 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, ხოლო 1956 წელს II სამუსიკო სასწავლებლის ვიოლინოს კლასი. მუშაობდა მუსიკის პედაგოგად, უკრავდა თბილისის ოპერისა და ბალეტის თეატრის ორკესტრში. 70-იანი წლების დასაწყისიდან მუშაობდა კინოში, კინორეჟისორ ლანა ღოღობერიძესთან თანაავტორობით დაწერა სცენარები ყველა მისი ფილმისთვის: „როცა აყვავდა ნუში" (1972), „აურზაური სალხინეთში" (1975), „რამდენიმე ინტერვიუ პირად საკითხებზე" (1978, ერლომ ახვლედიანთან ერთად — სსრკ სახელმწიფო პრემია, 1980), „დღეს ღამე უთენებია" (1983 — საქართველოს სახელმწიფო პრემია „ხუთწლედის მატიანე", 1984), „ორომტრიალი" (1986), „ვალსი პეჩორაზე" (1992), აგრეთვე სცენარი ილია ჭავჭავაძის „კაცია-ადამიანის?!" საეკრანო ვერსიისათვის (სიკო დოლიძე, ქეთი დოლიძე, 1979), მისი მოთხრობის მიხედვით დაიდგა კინონოველა „ბედნიერება" (ნუცა ალექსი-მესხიშვილი, 2009). იყო ავტორი რამდენიმე რომანისა, მ. შ. „რეკვიემი ბანის, სოპრანოსა და შვიდი ინსტრუმენტისათვის" (1997; საქართველოს სახელმწიფო პრემია – 1998).

ზაირა არსენიშვილი 2015 წელს გარდაიცვალა, დაკრძალეს თელავში.

ლიტერატურა
----------

* *კერესელიძე მარინა*, „ქართული კინოს ენციკლოპედიური ლექსიკონი", თბ. 2010

რესურსები ინტერნეტში
--------------------

* ზაირა არსენიშვილი — საქართველოს ბიოგრაფიული ლექსიკონი

სქოლიო
------

1. ↑  თოფურია, თეა (10 აგვისტო, 2020). „„მესაჭეობას ნუ მიანდობ ბრიყვს" - გვიან დაფასებული ზაირა არსენიშვილი". *რადიო თავისუფლება*. ციტირების თარიღი: 26 აპრილი, 2021. შეამოწმეთ თარიღის პარამეტრი `|access-date=` და `|date=`-ში (დახმარება)
სოფელ ზაკაგორის ხედი
**ზაკაგორის კოშკები** — ეროვნული მნიშვნელობის კატეგორიის კულტურის უძრავი ძეგლი მცხეთა-მთიანეთის მხარეში, ყაზბეგის მუნიციპალიტეტში, თრუსოს ხეობაში, ნასოფლარ ზაკაგორის ტერიტორიაზე. 

ნასოფლარი ზაკაგორი მდებარეობს ხეობის მარცხენა სანაპიროზე, ძნელად მისადგომ მთაზე. ნასოფლარის ტერიტორიაზე ბევრი ძველი სახლია, მაგრამ ყველა გადაკეთებულია. დღემდე შემონახულია სხვადასხვა ფორმისა და ხასიათის სამი კოშკი. მათგან ყველაზე მაღალი და უკეთესი ნასოფლარის ჩრდილოეთ განაპირას მდებარეობს, მეორე შედარებით პატარა — სამხრეთით, ხოლო ყველაზე პატარა და განიერი სოფლის შუაგულში. 

სამხრეთის კოშკი გეგმით კავადრატულია (6,7x6,7 მ), ხუთსართულიანია, სიმაღლე 9,5 მ და ზემოთკენ თანდათან ვიწროვდება. კოშკის სამხრეთ-აღმოსავლეთი ნაწილი თითქმის დანგრეულია. შესასვლელი დასავლეთიდანაა პირველი სართულის დონეზე, მიწიდან 3 მეტრზე. შემორჩენილ კედლებში პირველ სართულზე სამი სათოფურია, მეორეზე ორი და მესამეზე ერთი.

ჩრდილოეთის კოშკი გეგმით ტრაპეციის ფორმისაა, შემორჩენილია 5 სართულის სიმაღლე, თაღოვანი კარი სამხრეთითაა გაჭრილი მეორე სართულის დონეზე. პირველი სართულის აღმოსავლეთ კედელში ორი ვიწრო სათოფურია, ორ-ორი სათოფურებია ასევე დასავლეთ და ჩრდილოეთ კედლებში, ხოლო მესამე და მეოთხე სართულზე ყველა კედელში. მეხუთე კედელი დაბალია აქ ყოველ კედელში სამ-სამი სათოფურია.

სოფლის ცენტრში მდებარე კოშკურა სახლი გეგმით კვადრატულია, შემორჩენილია პირველი სართული და მეორე სართულის კედლების მცირე ნაწილი. შესასვლელი დასავლეთიდანაა მიწიდან დაახლოებით 3 მეტრზე. კარი თაღოვანია. პირველ სართულზე სამი სათოფური და ორი ნიშია. 

ზაკაგორის კოშკებს 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 2, თბ. 2008. — გვ. 456-458.
* ზაქარაია პ. არაგვისა და თერგის ხეობა, თბ. 1972

რესურსები ინტერნეტში
--------------------

* საქართველოს გერბი კულტურული მემკვიდრეობის პორტალი, № 6599

სქოლიო
------

1. ↑  ზაქარაია პ. არაგვისა და თერგის ხეობა, თბ. 1972, გვ. 43
2. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
**ზიროათხონ მაჰმუდოვნა ჰოშიმოვა** (უზბეკ. Ziroatxon Mahmudovna Hoshimova), შემოკლებით **ზიროათ მირზოიევა** — უზბეკეთის პირველი ლედი.

ბიოგრაფია
---------

დაიბადა კოკანდში, 1957 წლის 4 დეკემბერს. მამამისი იყო მაჰმუდჯონ ჰოშიმოვი.  ის სწავლობდა ტაშკენტის ირიგაციისა და მელიტორაციის უნივერსიტეტში სადაც ის შეხვდა თავის პირველ მეუღლეს. ზოგიერთი წყაროს ცნობით მისი ოჯახი ეწინააღმდეგებოდა ჰოშიმოვას ქორწინებას. მას აქვს ინჟინერ-ეკონომისტის კვალიფიკაცია.

პირველი ლედი
------------

First Lady of Azerbaijan Mehriban Aliyeva met with First Lady of Uzbeкistan Ziroatкhon Mirziyoyeva
დაქორწინებულია შავკათ მირზიიოევზე, უზბეკეთის ყოფილ პრემიერ-მინისტრსა და ამჟამინდელ პრეზიდენტში. ისლამ ქარიმოვის მმართველობის პერიოდში, როდესაც მისი მეუღლე პრემიერ-მინისტრი ჩნდებოდა, ჰოშიმოვა თავს არიდებდა ტელევიზიებსა და საჯარო სივრცეში გამოჩენას. როდესაც მისი მეუღლე გახდა პრეზიდენტი, ის ხშირად იყო მეუღლესთან ერთად სხვადასხვა საგარეო ვიზიტებში, ყირგიზეთში, ჩინეთში, სამხრეთ კორეასა და აშშ-ში.

სქოლიო
------

1. 1 2  Первая леди Узбекистана выходит из тени? ru. ციტირების თარიღი: 2020-11-23
2. ↑
3. ↑
4. ↑
5. ↑  დაარქივებული ასლი.  დაარქივებულია ორიგინალიდან — 2019-04-26. ციტირების თარიღი: 2021-03-08.
6. ↑  Жена Шавката Мирзиёева Зироатхон Хошимова – кто она? ru-RU.  დაარქივებულია ორიგინალიდან — 2017-12-01. ციტირების თარიღი: 2017-11-26
7. ↑  „Kyrgyzstan and Uzbekistan: Once Deadly Foes, Now BFF? · Global Voices". *Global Voices* (ინგლისური). 2017-09-13. ციტირების თარიღი: 2017-11-26.
ზანავის ციხის ხედი  
ჯაბა ლაბაძის ფოტო
**ზანავის ციხე** — ციხესიმაგრე ადიგენის მუნიციპალიტეტის სოფელ პატარა ზანავში. ადიგენიდან 5 კმ დაშორებით. მიეკუთვნება განვითარებულ შუა საუკუნეებს. 

ციხესიმაგრე ციცაბო კლდეზეა აღმართული. გალავნის კედლები კლდის ნატეხი ქვითა და კირითაა ნაგები. ატყვია გვიანი შეკეთების კვალი. შიდა ციხის ზურგიანი კოშკი სამსართულიანია და წყობაც უფრო რეგულარული, ვიდრე გალავნისა. კოშკს ყოველ მხარეს სამზერები აქვს, მეორე სართულზე — ბუხარიც. სამხრეთი კედლის თაღოვანი კარი გადის შიდა ეზოში, სადაც კლდეში ამოჭრილი წყლის საცავია. უფრო სამხრეთით არის მეორე კოშკი, რომელშიც ნაეკლესიარის ნაშთია; მის ქვემოთ გალავანთან ზედ მიმდგარი კიდევ ერთი მრგვალი კოშკია. ციხის მცირე ფართობს კლდის თხემი განაპირობებს, მაგრამ ყველაფერს ანაზღაურებს მისი მიუვალობა. საფიქრებელია, აქ იყო გიორგი ჩორჩანელის ერთ-ერთი რეზიდენცია, რომელიც შემდგომ ხანებშიც არაერთხელ აღუდგენიათ. სოფლის უდიდესი ნაწილი ციხის აღმოსავლეთითაა, ღელის გადაღმა. 

ციხე 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

ლიტერატურა
----------

* ენციკლოპედია „საქართველო", ტ. 3, თბ. 2014. — გვ. 305-306.

სქოლიო
------

1. ↑  ვ. ბერიძე, სამცხის ხუროთმოძღვრული ძეგლები, თბ. 1970 წ. გვ. 74
2. ↑  ადიგენის მუნიციპალიტეტის ისტორიული და არქიტექტურულ–კულტურული ძეგლები.  დაარქივებულია ორიგინალიდან — 2020-10-22. ციტირების თარიღი: 2011-09-30.
3. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ

ვიკისაწყობში არის გვერდი თემაზე:
***ზანავის ციხე***
**ზამთრის არხი** (რუს. Зимняя канавка) — სანქტ-პეტერბურგის ერთ-ერთი არხი, რომელიც მდებარეობს ქალაქის ცენტრალურ რაიონში. არხი აკავშირებს ნევისა და მოიკის რაიონებს ზამთრის სასახლესთან.

ისტორია
-------

ნევისა და მოიკის დამაკავშირებელი პატარა არხი, 1718-1719 წლებში იქნა გაყვანილი. სამუშაოებს ზედამხედველობდა ცნობილი სამშენებლო კონტრაქტორი ვასილი ოზეროვი. 
1783-1787 წლებში, პეტრე I-ის ზამთრის სასახლის უბანში აშენდა ერმიტაჟის თეატრის კლასიკური სამსართულიანი შენობა, რომლის ავტორია გამოჩენილი არქიტექტორი ჯაკომო კვარენგი. ამავდროულად, დიდი ერმიტაჟის მშენებლობა დასრულდა არხის საპირისპირო ნაპირზე 1771-1787 წლებში, არქიტექტორი ი. მ. ფელტენი. 1987 წელს არხის სანაპირო საფარი შეიცვალა. ასფალტის ნაცვლად, ავტომობილების სავალ ადგილას ახალი გზის საფარი დაიგო.

სახელწოდება
-----------

არხის თავდაპირველი სახელი იყო „ძველი პალასის არხი" - ეს სახელი გაჩნდა 1738 წელს, მაგრამ სინამდვილეში ეს არ იყო ფართოდ გამოყენებული. ყოველდღიურ ცხოვრებაში, მას უწოდებდნენ ზამთრის სახლის ან ზამთრის სასახლის არხს, ზოგჯერ უბრალოდ ზამთრის არხად მოიხსენიებდნენ.

ხიდები
------

პატარა ზამთრის არხზე არის სამი ხიდი, ესენია:  ზამთრის პირველი, ზამთრის მეორე ხიდი და ერმიტაჟის ხიდი. პირველი ზამთრის და ერმიტაჟის ხიდები XVIII საუკუნეში აშენდა, ხოლო ერმიტაჟის ხიდი სანქტ-პეტერბურგში იმდროისთვის პირველი ქვის ხიდი იყო. ზამთრის მეორე ხიდი კი აშენდა 1960 წელს. აღნიშნული ხიდები შემორჩენილია ჩვენამდე თავდაპირველი სახით.

ადგილმდებარეობა
---------------

ზამთრის არხის სიგრძე 228 მეტრია (ქალაქის ერთ-ერთი ყველაზე მოკლე არხი), მისი სიგანე კი დაახლოებით 20 მეტრია.

ლიტერატურა
----------

* Горбачевич К. С. Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд. испр. и доп. — Л.: Лениздат, 1985. — С. 446. — 511 с.
* Горбачевич К. С. Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд. перераб. — СПб.: Норинт, 1996. — С. 311—312. — 359 с. — ISBN 5-7711-0002-1.
* Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд. перераб. и доп. — СПб.: Лик, 1997. — С. 49. — 288 с. — (Три века Северной Пальмиры). — ISBN 5-86038-023-2.
ზაირა კიკვიძის საფლავი
**ზაირა კიკვიძე** (დ. 1928 — გ. 9 აპრილი, 1989, თბილისი) — ტექნიკურ მეცნიერებათა კანდიდატი, 9 აპრილის ტრაგედიის გმირი.

ბიოგრაფია
---------

დედა სოფიო (ტიციან ტაბიძის და), მამა — აბელ კიკვიძე თბილისის სახელმწიფო უნივერსიტეტის პროფესორი.

დაამთავრა უნივერსიტეტის ფიზიკა-მათემატიკის ფაკულტეტი და ა. რაზმაძის სახელობის მათემატიკის ინსტიტუტის ასპირანტურა. ერთხანს იყო უნივერსიტეტის უმაღლესი მათემატიკის კათედრის ასისტენტი, ხოლო 1961 წლიდან გარდაცვალებამდე მუშაობდა საქართველოს სსრ მეცნიერებათა აკადემიის კიბერნეტიკის ინსტიტუტის უფროს მეცნიერ თანამშრომლად.

ზაირა კიკვიძის მონაწილეობით დამუშავდა სახეთა გამოცნობის ორიგინალური მეთოდები და ალგორითმები, რომლებიც გამოყენებულია ინსტიტუტში შესრულებულ თემებში და დანერგილი იყო სხვადასხვა ორგანიზაციაში. იგი ავტორია ორმოცდაათამდე ნაშრომისა.

1989 წლის 9 აპრილს ტრაგიკულად დაიღუპა თბილისში, რუსთაველის გამზირზე გამართული საპროტესტო დემონსტრაციის დარბევის დროს. დაკრძალეს 15 აპრილს თბილისში საბურთალოს სასაფლაოზე.

2014 წლის 9 აპრილს, ტრაგიკული მოვლენებიდან 25 წლის თავზე საქართველოს პრეზიდენტმა გიორგი მარგველაშვილმა ოჯახის წევრებს წმინდა გიორგის სახელობის გამარჯვების ორდენი გადასცა.

ლიტერატურა
----------

* გვერდწითელი გ. „9 აპრილი", თბ. 1990

რესურსები ინტერნეტში
--------------------

* 9 აპრილის ტრაგედიას შეწირული 21 გმირი ! - დამოუკიდებლობისთვის ბრძოლის სისხლიანი დღე

სქოლიო
------

1. ↑  „თბილისი", 1989, 11 აპრილი, გვ. 4
2. ↑  ზაირა კიკვიძე (1928-1989).  დაარქივებულია ორიგინალიდან — 2019-04-09. ციტირების თარიღი: 2019-04-09.
3. ↑  საქართველოს პრეზიდენტმა 9 აპრილს გარდაცვლილები წმინდა გიორგის სახელობის გამარჯვების ორდენით დააჯილდოვა[*მკვდარი ბმული*]

|  |  |  |  |
| --- | --- | --- | --- |
| 

| ხ • გ • რ
9 აპრილის ტრაგედიის დროს დაღუპულები |
| --- |
|  |
| 
* აზა ადამია
* ნათია ბაშალეიშვილი
* ეკა ბეჟანიშვილი
* ნატო გიორგაძე
* თამუნა დოლიძე
* თინა ენუქიძე
* ნინო თოიძე
* ზაირა კიკვიძე
* მანანა ლოლაძე
* თამარ მამულაშვილი
* მანანა მელქაძე
* ვენერა მეტრეველი
* მამუკა ნოზაძე
* ნანა სამარგულიანი
* გია ქარსელაძე
* შალვა ქვასროლიაშვილი
* მარინა ჭყონია-სამარგულიანი
* ელისო ჭიპაშვილი
* თამარ ჭოველიძე
* ნოდარ ჯანგირაშვილი
* მზია ჯინჭარაძე
 |

 |
**ზაკაგორი** ან *ზაქაგორი* — ნასოფლარი ყაზბეგის მუნიციპალიტეტში. მდებარეობს ხევში, თრუსოს ხეობაში, მდინარეების თერგისა და სუათისის შესართავთან, მაღალ, ძნელად მისადგომ მთაზე. შუა საუკუნეებში უმნიშვნელოვანესი ადგილი ეკავა თრუსოს ხეობის სათავდაცვო სისტემაში.

ისტორია
-------

საქართველო, თრუსოს ხეობა, სოფელი ზაკაგორი
სოფელი სამეფო ხელისუფლების საკუთრება იყო მაგრამ არაგვისა და ქსნის ერისთავებმა მისი მისაკუთრება სცადეს XIV-XVII საუკუნეებში. ჯერ კიდევ XVIII საუკუნეში, სოფელი შედიოდა მნის სამოურავოში. XIX საუკუნეში დაიწყო ქართული მოსახლეობის წილის შემცირება და სოფელში იმატეს ოსებმა, საბოლოოდ აქ ფეხი ვერც ოსებმა მოიკიდეს XX საუკუნის 30-იან წლებში აქ მხოლოდ ოსების შვიდი ოჯახიღა ცხოვრობდა. ამავე საუკუნის 50-იან წლებში ისინიც აიყარნენ და ზაკაგორი ნასოფლარად იქცა. სოფლის საცხოვრებელი ბირთვი XIII-XIV საუკუნეებს განეკუთვნება, ხოლო კოშკები XVII საუკუნეში უნდა იყოს აგებული.

სოფლის გეგმა და სტრუქტურა
-------------------------

ნასოფლარი ერთიანი გეგმარებითი სისტემაა. შედგება ხუთი საცხოვრებელი უბნის, ერთი კოშკურა სახლის და ორი სათავდაცვო კოშკისგან. მეორე, მესამე და მეოთხე უბნებს შორის მოქცეულია დიდი მოედანი, მის ჩრდილო-აღოსავლეთ ნაწილში კოშკურა სახლი დგას, ხოლო სამხრეთისა და ჩრდილოეთით კოშკები, ეს სათავდაცვო ნაგებობები საცხოვრებელი სახლებისგან განსხვავებით ნაგებია ნატეხი ქვებით.

### კოშკურა სახლი

გეგმით კვადრატულია (7,5x7 მ), შემორჩენილია პირველი სართული და მეორე სართულის კედლების მცირე ნაწილი. შესასვლელი დასავლეთიდანაა მიწიდან დაახლოებით სამ მეტრზე. კარი თაღოვანია. პირველ სართულზე სამი სათოფური და ორი ნიშია. მასზე დასავლეთიდან მიშენებულია საცხოვრებელი სახლი, რომლის მეორე სართულიდანაც შესაძლებელი იყო კოშკურა სახლსი მოხვედრა.

### სამხრეთ კოშკი

გეგმით კავადრატულია (6,7x6,7 მ), ხუთსართულიანი (სიმაღლე 9,5 მ) და ზემოთკენ თანდათან ვიწროვდება. კოშკის სამხრეთ-აღმოსავლეთ ნაწილი თითქმის დანგრეაულია. შესასვლელი დასავლეთიდანაა პირველი სართულის დონეზე, მიწიდან 3 მეტრზე. შემორჩენილ კედლებში პირველ სართულზე სამი სათოფურია, მეორეზე ორი და მესამეზე ერთი.

### ჩრდილოეთ კოშკი

კოშკი გეგმით ტრაპეციის ფორმისაა, შემორჩენილია 5 სართულის სიმარლე (13 მ), თაღოვანი კარი სამხრეთითაა გაჭრილი მეორე სართულის დონეზე. პირველი სართულის აღმოსავლეთ კედელში ორი ვიწრო სათოფურია, ორ-ორი სათოფურებია ასევე დასავლეთ და ჩრდილოეთ კედლებში, ხოლო მესამე და მეოთხე სართულზე ყველა კედელში. მეხუთე კედელი დაბალია აქ ყოველ კედელში სამ-სამი სათოფურია.

### საცხოვრებელი სახლები

ძირითადად ორსართულიანებია, ნაგებია ნატეხი ქვით, სართულშუა გადახურვა თითქმის არსადაა შემორჩენილი, პირველ სართულებს სამეურნეო დანიშნულება ჰქონდა, შედარებით დაბალი და ნაკლებად განათებული. შესასვლელები ვიწრო და დაბალია. მცირე საკმლები გარედან ტანაბრადაა შევიწროებული. მეორე სართული საცხოვრებელია, კარები აქ შედარებით დიდი და ფართოა ვიდრე პირველ სართულზე. თითქმის ყველა სათავსოში ორი ან სამი ოთხკუთხა სარკმელია. სახლებზე გარედან მიდგმულია მეორე სართულზე ასასვლელი ქვის მასიური კიბე.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 2, თბ. 2008. — გვ. 456-458.

რესურსები ინტერნეტში
--------------------

* საქართველოს გერბი კულტურული მემკვიდრეობის პორტალი, № 6600
**ზამბეზიის პროვინცია** (პორტ. Zambézia) — პროვინცია მოზამბიკში.

ზამბეზიის პროვინცია მდებარეობს მოზამბიკის ცენტრალურ ნაწილში, მალავის საზღვარსა და ინდოეთის ოკეანის სანაპიროებს შორის. ჩრდილოეთით მას ესაზღვრება ნიასისა და ნამპულის პროვინციები, სამხრეთით — სოფალისა და ტეტეს პროვინციები. ადმინისტრაციული ცენტრი — ქალაქი კელიმანე. ფართობი — 105 008 კმ². მოსახლეობა — 3 897 064 ადამიანი (2007).

პროვინციას სახელწოდება ეწოდა მდინარე ზამბეზისგან, რომელიც მას ჰყოფს სოფალის პროვინციისგან და ინდოეთის ოკეანეში ჩაედინება. ზამბეზიის ტერიტორია ოკეანის სანაპიროებზე დაფარულია მანგროს ჯუნგლებითა და ჭაობებით, უფრო შორს, კონტინენტის სიღრმეში, იწყება ტყის მასივები.

ადგილობრივი მოსახლეობის ძირითადი საქმიანობაა სოფლის მეურნეობა. ზამბეზიაში მოჰყავთ ბრინჯი, სიმინდი, შაქრის ლერწამი, ჩაი, აკაჟუს კაკალი და ბამბა. გურუეს რაიონში მდებარეობს მოზამბიკში უდიდესი ჩაის პლანტაცია. ასევე განვითარებულია მეთევზეობა, კიბორჩხალების დაჭერა. პროვინციაში მოიპოვება და მუშავდება ძვირფასი ქვები.

რესურსები ინტერნეტში
--------------------

* ზამბეზიის პროვინცია დაარქივებული 2003-02-25 საიტზე Wayback Machine.
* ზამბეზიის პრივინციის ოფიციალური საიტი (პორტუგალიური)
* Zambezia Online დაარქივებული 2010-08-04 საიტზე Wayback Machine.  (პორტუგალიური)

|  |  |  |  |  |
| --- | --- | --- | --- | --- |
| 

| ხ • გ • რ
მოზამბიკის პროვინციები |
| --- |
|  |
| 
* გაზა
* ზამბეზია
* ინიამბანე
* კაბუ-დელგადუ
* მანიკა
* მაპუტუ
* ნამპულა
* ნიასა
* სოფალა
* ტეტე
 |  |

 |
**ზამბეზის რეგიონი** (ინგლ. Zambezi Region) (*2013 წლის 8 აგვისტომდე **კაპრივი*** (ინგლ. Caprivi Region)) — ნამიბიის 14 ადმინისტრაციული რეგიონიდან ერთ-ერთი. მდებარეობს კაპრივის ზოლის აღმოსავლეთ ნაწილში, რის გამოც მიიღო თავისი დასახელება. ფართობი შეადგენს 14 528 კმ²-ს, ხოლო 2011 წლის აღწერის მიხედვით მოსახლეობის რაოდენობაა 90 596 ადამიანი. რეგიონის ადმინისტრაციული ცენტრია — ქალაქი კატიმა-მულილო.

ისტორია
-------

ტერიტორიის ნაწილის გადაცემა, რომელიც იძლეოდა სამხრეთ-დასავლეთ აფრიკაში გერმანიის პროტექტორატიდან მდინარე ზამბეზიმდე შეღწევას და ამავდროულად დიდი ბრიტანეთის „სესილია როდსის" სამხრეთაფრიკული კომპანიის ექსპანსიის შეზღუდვას პორტუგალიური ანგოლის ტერიტორიაზე, გათვალისწინებული იყო ზიმბაბვეს შეთანხმებით, მაგრამ „კაპრივის ზოლის" ფაქტობრივი მიერთება შედგა მხოლოდ 1891 წელს. „კაპრივის ზოლმა" თავისი სახელწოდება მიიღო 1889—1895 წლებში გერმანიის იმპერიის ყოფილი კანცლერის — ლეო ფონ კაპრივის გვარისგან.

„კაპრივის ზოლის" გამოყოფამ შედეგად მოიტანა ლოზის (ბაროტსე) ხალხის ეთნიკური ტერიტორიის გახლეჩა, რომლის დიდი ნაწილი დარჩა ბაროტსელენდში, რომელიც 1885 წლიდან გახდა დიდი ბრიტანეთის პროტექტორატი და მოგვიანებით ბრიტანელების მიერ ჩართული იქნა მათსავე პროტექტორატში — ჩრდილოეთი როდეზია. ზამბიის რესპუბლიკისთვის დამოუკიდებლობის მიცემის დროს ლოზის ხალხის წარმომადგენლები რამდენიმეჯერ გამოვიდნენ მოთხოვნით „კაპრივის ზოლის" აღმოსავლეთი ნაწილის ზამბიისთვის გადაცემის თაობაზე, მაგრამ სამხრეთ აფრიკის რესპუბლიკის ხელისუფლება უარს ამბობდა განეხილა ეს წინადადება.

1968 წელს, სამხრეთ აფრიკის რესპუბლიკის ხელისუფლებამ აპართეიდის პოლიტიკის ფარგლებში სამხრეთ-დასავლეთ აფრიკაში შექმნა 11 ეთნიკური ჰოუმლენდი. ამასთან, «კაპრივის ზოლის» დასავლეთი ნაწილი ჩართული იქნა კავანგოლენდის ჰოუმლენდის შემადგენლობაში, ხოლო აღმოსავლეთმა ნაწილმა შეადგინა აღმოსავლეთ კაპრივის ჰოუმლენდი.

1977 წელს აღმოსავლეთ კაპრივის ჰოუმლენდმა მიიღო შიდა თვითმმართველობა, როგორც «კაპრივის სახელმწიფო», შეიქმნა საკანონმდებლო კრება და მთავრობა, დაწესდა გერბი და დროშა. «კაპრივის სახელმწიფოს» დროშა გახდა სიგანეში ოთხი თანაბარი ზოლი — შავი, თეთრი, ცისფერი და მწვანე, თეთრ და ცისფერ ზოლზე გამოხატული იყო ერთმანეთისკენ მიმართული, თავაწეული ხორთუმებით ურთიერთგადახვეული ორი შავი სპილო.

1990 წელს ნამიბიის რესპუბლიკის დამოუკიდებლობის გამოცხადების დროს კავანგოს და კაპრივის სახელმწიფოები შეყვანილები იყვნენ ნამიბიის შემადგენლობაში და გაუქმდნენ თავიანთ გერბებთან და დროშებთან ერთად.

ადმინისტრაციული დაყოფა
----------------------

ადმინისტრაციული თვალსაზრისით ზამბეზის რეგიონი იყოფა 8 ოლქად:

* Kabbe
* Kabbe South
* Katima Mulilo Rural
* Katima Mulilo Urban
* Kongola
* Linyanti
* Sibinda
* Judea Lyaboloma

სქოლიო
------

1. ↑  2011 წლის მოსახლეობის აღწერა-Statoids

|  |  |  |  |  |
| --- | --- | --- | --- | --- |
| 

| ხ • გ • რ
ნამიბიის რეგიონები |
| --- |
|  |
| 
აღმოსავლეთი კავანგო **·**  დასავლეთი კავანგო **·**  ერონგო **·**  ზამბეზი **·**  კარასი **·**  კუნენე **·**  კჰომასი **·**  ომაჰეკე **·**  ომუსატი **·**  ოშანა **·**  ოშიკოტო **·**  ოჩოსონდიუპა **·**  ოჰანგვენა **·**  ჰარდაპი |  |

 |
InterContinental Amstel Amsterdam
**InterContinental Amstel Amsterdam** — 5-ვარსკვლავიანი სასტუმრო ნიდერლანდებში, ქალაქ ამსტერდამში. მდებარეობს მდინარე ამსტელის ნაპირზე. 2007 წელს წარმოადგენდა ნიდერლანდების ერთარდეთ სასტუმროს, რომელიც შევიდა მსოფლიოს საუკეთესო სასტუმროების სიაში. დაიკავა 90-ე ადგილი. სასტუმროს მფლობელია InterContinental Hotels Group. აქვს ბარი, სავარჯიშო დარბაზი და აუზი. განსაკუთრებით გამოიყოფა რესტორანი ლა რივე, რომელმაც 1993 წელს მოიპოვა 1-2 მიშლენის მეგზურის ვარსკვლავი. 1990-ინ წლებში სასტუმროს ჩაუტარდა რეკონსტრუქცია.

სქოლიო
------

1. ↑  Hospitality.net: Amstel Hotel In Top 100 Of The World’s Best Hotels 2007 Last visited 16-8-2011.
2. ↑  (ნიდერლანდური) Historical overview Michelin stars 1991 t/m 1996 დაარქივებული 2009-11-29 საიტზე Wayback Machine.  Last visited 24 July 2011
3. ↑  (ნიდერლანდური) Historical overview Michelin stars 1997 t/m 2000 Last visited 24 July 2011
4. ↑  (ნიდერლანდური) Historical overview Michelin stars 2001 t/m 2005 Last visited 24 July 2011
5. ↑  (ნიდერლანდური) Historical overview Michelin stars 2006 t/m 2010 დაარქივებული 2009-11-29 საიტზე Wayback Machine.  Last visited 24 July 2011
**Siemens AX72** გამოუშვა Siemens AG-მ 2005 წლის ნოემბერში. ის იწონის 76 გრამს და სიგრძეში არის 105.6 მმ , სიგანეში 46.8 მმ , ხოლო სისქეში 17.5 მმ. მისი ბატარეს ლოდინის რეჟიმში 220 სთ ძლებს, ხოლო საუბრის რეჟიმში 5 სთ.

დახასიათება
-----------

### მთავარი

სიხშირის დიაპაზონი : GSM 900 / 1800 / 1900

კავშირი : 2G

გამოშვების თარიღი : 2005 წლის ნოემბერი

ანტენა : შინაგანი

### გარეგნობა

მასა : 76 გ

ზომები : 105.6 x 46.8 x 17.5 მმ

ფერი : შავი

დისპლეის ტიპი : CSTN, 65536 ფერი

დისპლეის ზომები : 128 x 128 პიქსელი

### კლავიატურა

ნავიგაციის კლავიშის ტიპი : ჯოისტიკი , ოთხ მხრიანი

სწრაფი გამოძახების ღილაკები : ცხრა , მარცხენა ზემოთა ღილაკი და 2-9-მდე ციფრები

### მეხსიერება

ცარიელი მეხსიერების ზომა : 1.32 მბ

მულტიმედიური მეხსიერების ზომა : 1 მბ

სისტემის მეხსიერების ზომა : 800 კბ

Card Slot-ი : არა

ნომრები მობილურში : 500

### ზარები

მელოდიის ტიპი : პოლიფონია

პოლიფონიის ტიპი : 32 ხმიანი

ვიბროზარი : კი

### კავშირი

ინტერფეისები : COM პორტი და USB

ინტერნეტი : WAP 1.2.1 , GPRS

მოდემი : არის

კომპიუტერთან სინქრონიზაცია : არის

### შეტყობინებები

SMS : არის

EMS : არის

MMS : არის

SMS-ის დამატებითი ფუნქციები : სიტყვების შეყვანა ლექსიკონით, ტექსტის აღება შაბლონიდან, SMS-ის გაგზავნა რამდენიმე ადრესატთან.

### ჩასაწერი წიგნი და ორგანაიზერი

ნომრების ადგილი ტელეფონში : 500

სწრაფი დარეკვის (Speed Dial) ღილაკები : 8 (2-9)

ორგანაიზერი : კალკულატორი , კალენდარი , მაღვიძარა , დამგეგმავი , ხმის ჩამწერი , ხმით ბრძანებები , ტაიმერი , წამმზომი , ვალუტის გადამყვანი , ხმამაღლა მოლაპარაკე

### მულტიმედიური შესაძლებლობები

კამერა : მიმაგრებადი

Java : არის

თამაშები : არის

სურათის ფაილების გაფართოებები : JPG , JPEG , GIF , BMP , PNG

ხმის ფაილების გაფართოებები : WAV , AMR , MID

მეხსიერების ზომა : 1.32 მბ

### ბატარეა

ბატარეის ტიპი : Li-lon

ბატარეის ზომა : 600 mAh

ბატარეის მუშაობა ლოდინის რეჟიმში : 220 სთ

ბატარეის მუშაობა ლაპარაკის რეჟიმში : 5 სთ

მსგავსი მოდელები
----------------

* Siemens AX75
* Siemens A65
* Siemens A75
* Siemens A62
* Siemens M55

რესურსები ინტერნეტში
--------------------

Siemens AX72-ის ტესტის ვიდეო Youtube-ზე

Seimens AX72[*მკვდარი ბმული*] Mymobile.ge-ზე

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
Siemens მობილური ტელეფონები |
| --- |
|  |
| Siemens | 

|  |  |
| --- | --- |
| A | 
A36 · A40 · A50 · A51 · A52 · A53 · A55 · A57 · A65 · A70 · AX72 · AX75 |
|  |
| C | 
C110 · C25 · C30 · C35 · C35i · C45 · CL50 · C55 · C60 · C66 · CF61 · CF62 · C62 · C65 · CX65 · CXF65 · CXT65 · CT65 · CX70 · CXT70 · CXV70 · CXI70 · C72 · C75 · CF75 · CX75 |
|  |
| M | 
M30 · M35i · M45 · ME45 · MX45 · M50 · MT50 · M55 · MC60 · M65 · M75 · ME75 |
|  |
| S | 
S25 · S35i · S40 · S42 · S45 · S45i · S55 · S55 ფორმულა ერთი · S65 · SL10 · SL42 · SL45 · SL45i · SL55 · ST55 · ST60 · SK65 · SF65 · SL65 · SP65 · S75 · SL75 · SX1 · SX45 · SXG75 |
|  |
| Xelibri | 
X1 · X4 · X7 |

 |
|  |
| BenQ-Siemens | 
A21 · AL26 · A31 · A38 · AF51 · CF61 · CL71 · C81 · E52 · E61 · E71 · EL71 · EF71 · E81 · EF81 · EF82 · EF91 · M81 · S68 · S80 · SL80 · S82 · S88 · SL91 |

 |
***Inside Out: A Personal History of Pink Floyd*** — ნიკ მეისონის ავტობიოგრაფიული წიგნი, რომელში მოთხრობილია მის მოღვაწეობაზე ჯგუფ პინკ ფლოიდში და მისი სპორტული ავტომანქანებით გატაცებაზე. ეს არის პირველი შემთხვევა, როდესაც ამ ჯგუფის რომელიმე წევრმა აღწერა ჯგუფის ისტორია დაარსების დღიდან, რადგანაც ნიკ მეისონი ჯგუფის ერთადერთი წევრია, რომელმაც მის ყველა კონცერტზე დაუკრა.

წიგნი გამოცემულია რამდენიმე სახით - რბილი და მყარი ყდით; ჯიბის წიგნის ზომის გამოცემა და აუდიოწიგნი, რომელიც ჩაიწერა 2005 წელს და შეიცავს სამ აუდიო დისკს. ამ გამოცემაში ავტორი თავად კითხულობს საკუთარი წიგნის თავებს. აღსანიშნავია, რომ აქ დამატებულია რამდენიმე სტრიქონი Live 8-ის კონცერტზეც, სადაც ჯგუფმა როჯერ უოტერსთან ერთად დაუკრა.

რესურსები ინტერნეტში
--------------------

* წიგნის ოფიციალური საიტი დაარქივებული 2008-09-23 საიტზე Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
ნიკ მეისონი |
| --- |
|  |
| სოლო-ალბომები | 
* *Nick Mason's Fictitious Sports* (1981)
 |
|  |
| თანამშრომლობა | 
* *Profiles* (რიკ ფენთან ერთად) (1985)
* *White of the Eye* (1987)
* *Tank Mailing*
 |
|  |
| სხვადასხვა | 
* *Inside Out: A Personal History of Pink Floyd*
* პინკ ფლოიდი
 |

 |
ვასილი ბლიუხერი
**ვასილი კონსტანტინეს ძე ბლიუხერი** (რუს. Васи́лий Константи́нович Блю́хер; დ. 19 ნოემბერი, [ძვ. სტ. 1 დეკემბერი], 1890, სოფ. ბარშჩინკა, იაროსლავის გუბერნია, რუსეთის იმპერია — გ. 9 ნოემბერი, 1938, მოსკოვი, სსრკ) — სამხედრო და პარტიული მოღვაწე, საბჭოთა კავშირის მარშალი (1935). სკკპ წევრი 1916 წლიდან. დაიბადა გლეხის ოჯახში. მონაწილეობდა პირველ მსოფლიო ომში. 1917 წლის ნოემბერში იყო სამარის სამედრო-რევოლუციური კომიტეტის წევრი; ნოემბრის ბოლოდან ჩელიაბინსკის რევკომის, ხოლო 1918 წლის მარტიდან საბჭოს თავმჯდომარე. ჩეხოსლოვაკიელთა კორპუსის აჯანყების შემდეგ სათავეში ჩაუდგა ორენბურგის რაიონში გარშემორტყმულ საბჭოთა ჯარებს და განახორციელა 1500 კმ-იანი გადასვლა მე-3 წითელ არმიასთან შესაერთებლად. მონაწილეობდა კოლჩაკის განადგურებაში, ხოლო 1920 წლის აგვისტო-ნოემბერში — კახოვკის პლაცდარმის დაცვასა და პერეკოპის შტურმში. 1921–1922 წლებში იყო შორეული აღმოსავლეთის სახალხო რესპუბლიკის სამხედრო მინისტრი, სახალხო-რევოლუციური არმიის მთავარსარდალი და სამხედრო საბჭოს წევრი. ხელმძღვანელობდა არმიის რეორგანიზაციას და ვოლოჩაევკასთან თეთრგვარდიელთა განადგურებას. 1924–1927 წლებში გუანჯოუში (კანტონი) ჩინეთის რევოლუციური მთავრობის მთავარი სამხედრო მრჩეველი იყო და მონაწილეობდა ჩრდილოეთის დიდი ლაშქრობის განხორციელებაში. 1929–1938 წლებში სარდლობდა შორეული აღმოსავლეთის განსაკუთრებულ წითელდროშოვან არმიას. ხელმძღვანელობდა ჩინეთის მილიტარისტების განადგურებას ჩინეთ-საბჭოთა კავშირის კონფლიქტის დროს (1929) და შორეულ აღმოსავლეთში მძლავრი თავდაცვის შექმნას. 1934 წელს პარტიის XVII ყრილობაზე ვასილი ბლიუხერი აირჩიეს სკკპ (ბ) ცკ-ის წევრობის კანდიდატად. იყო სსრკ I მოწვევის უმაღლესი საბჭოს დეპუტატი. დაჯილდოებულია ლენინის ორდენით და 6 სხვა ორდენით.

ლიტერატურა
----------

* ქართული საბჭოთა ენციკლოპედია, ტ. 2, თბ. 1977. — გვ. 430.
მოსინის სნაიპერული შაშხანით შეიარაღებული საბჭოთა სნაიპერები, მარცხნივ — ვასილი ზაიცევი, სტალინგრადის ბრძოლა, 1942
**ვასილი ზაიცევი** (დ. 10 იანვარი, 1911, სემიბრატსკოე — გ. 19 მაისი, 1961, კოლომნა) — რუსი სამხედრო პირი, საბჭოთა კავშირის ორგზის გმირი (1942, 1943), პოლკოვნიკი (1946).

ბიოგრაფია
---------

1933 წელს დაამთავრა ლუგანსკის პილოტების სამხედრო-საავიაციო სკოლა, ხოლო 1936 წელს ბორისოგლებსკის სამხედრო-საავიაციო სკოლა. მეორე მსოფლიო ომის დროს იყო ესკადრილიის მეთაური, გამანადგურებელი საავიაციო სკოლის შტურმანი და მეთაურის მოადგილე. 1942-1944 წლებში იყო მე-5 გვარდიული გამანადგურებელი საავიაციო პოლკის მეთაური. 1944-1945 წლებში იყო საავიაციო დივიზიის მეთაურის მოადგილე. მონაწილეობდა ბრძოლებში მოსკოვთან, სტალინგრადთან, უკრაინასა და გერმანიის ტერიტორიებზე. მოახდინდა 400-ზე მეტი საბრძოლო გაფრენა, პირადად ჩამოაგდო 34, ჯგუფთან ერთად 19 თვითმფრივანი. აიძულა მოწინააღმდეგის ორი ავიაგამანადგურებელი, დაშვებულიყნენ საბჭოთა ტერიტორიაზე.

ლიტერატურა
----------

* ქართული საბჭოთა ენციკლოპედია, ტ. 4, თბ. 1979. — გვ. 474-475.
* Указ Президиума Верховного Совета СССР «О присвоении звания Героя Советского Союза начальствующему и рядовому составу Красной Армии» от 5 мая 1942 года // Ведомости Верховного Совета Союза Советских Социалистических Республик : газета. — 1942. — 23 мая (№ 18 (177)). — С. 1.
**ვასილ ნიკოლოზის ძე ჯორჯაძე** (დ. 29 თებერვალი, 1856, სოფ. გრემი, ახლანდ. ყვარლის მუნიციპალიტეტი, — გ. 20 დეკემბერი, 1927, თბილისი, დაკრძალულია სოფ. გრემის სასაფლაოზე) — ქართველი სამხედრო ინჟინერი, რუსეთის იმპერიის არმიის პოლკოვნიკი (1916).

დაამთავრა კიევის სამხედრო გიმნაზია. 1872 წლიდან მსახურობდა რუსეთის არმიაში. მონაწილეობდა რუსეთ-თურქეთის ომში (1877-1878). თავი გამოიჩინა ყარსის იერიშში, რისთვისაც წმ. გიორგის IV ხარისხის ორდენი მიიღო (1878). 1882 წლიდან სამხედრო ინჟინრად მუშაობდა თბილისში, ქუთაისში, ბაქოში, მაჰაჩყალაში, სტავროპოლში. 1906 წლიდან იყო კავკასიის სამხედრო ოლქის საინჟინრო სამმართველოს შტაბ-ოფიცერი. თადარიგში გავიდა 1916 წელს პოლკოვნიკის ხარისხით. დაჯილდოებული იყო წმ. სტანისლავის II (1914) და წმ. ანას II (1915) ხარისხის ორდენებით.

სამხედრო სამსახურთან ერთად სამოქალაქო საინჟინრო საქმიანობასაც ეწეოდა. კავკასიაში პირველმა მან დაიწყო რკინაბეტონის ასაწყობი კონსტრუქციების დამზადება (1907 წელს დააპროექტა და განახორციელა რკინაბეტონის თხელი კედლების კონსტრუქცია). ქართული გიმნაზიის (ახლანდელი თბილისის სახელმწიფო უნივერსიტეტი) მშენებლობაზე ხელმძღვანელობდა ბეტონისა და რკინაბეტონის სამუშაოებს (1900-1906), ამავე დროს განაგებდა თბილისის უნივერსიტეტის მშენებლობისათვის მატერიალური სახსრების შეგროვების საქმესა და ხელმძღვანელობდა საირიგაციო მშენებლობას მდინარე არაქსის ველზე, აგრეთვე მდინარე დურუჯის სარეგულაციო სამუშაოებს, აქტიურად მონაწილეობდა მდინარე ალაზანზე შაქრიანის ხიდის მშენებლობაში. იმ პერიოდის პრესაში (ჟურნალი „კავკაზსკოე სელსკოე ხოზაისტვო", გაზეთი „კავკაზი" და სხვ.) გამოქვეყნებული აქვს სტატიები მთის მდინარეთა რეგულირებისა და ნიაღვრის წყლებთან ბრძოლის, ტყისა და ბუნების დაცვის შესახებ.

ჯორჯაძე ასევე იყო ცნობილი სპორტსმენი, კავკასიაში ერთ-ერთი პირველი ველომრბოლელი, საქართველოში ველომოყვარულთა ნაკრების შემქმნელი და დამფუძნებელი; თბილისში (მ. შ. დ. უზნაძის ქუჩაზე ყოფ. ველოდრომი), სტავროპოლსა და ვლადიკავკაზში ველოტრეკების მშენებლობის ინიციატორი. ცნობილია ჯორჯაძის 1894 წლის პუბლიკაცია „საზოგადოებისთვის მავნე რეკლამები და მათთან ბრძოლა" (რუსულ ენაზე), რომელიც ავტორმა ველოჟურნალებში „ველოსიპედსა" და „სამოკატში" განთავსებული არასაიმედო სარეკლამო განცხადებების საპასუხოდ გამოაქვეყნა და რუსეთის საზოგადოებაში პირველად წამოჭრა არაკეთილსინდისიერი რეკლამების საკითხი.

ბიბლიოგრაფია
------------

* Джорджадзе В.И. Вредные для публики рекламы и борьба с ними. М.: Русская типо-лит. ценз. 1894.

ლიტერატურა
----------

* ქართული საბჭოთა ენციკლოპედია, ტ. 11, თბ. 1987. — გვ. 573.
* საქართველოს არქიტექტორთა და მშენებელთა ენციკლოპედია. -თბ. 2017.-გვ.758-759;
* Думин С. В. Чиковани Ю. К. Дворянские роды Российской империи. Том 4. Князья Царства Грузинского / Под ред. С. В. Думина. – М.: Линкоминвест, 1998. – გვ. 150.

რესურსები ინტერნეტში
--------------------

* 

* ვასილ ჯორჯაძე (სამხედრო ინჟინერი) — საქართველოს ბიოგრაფიული ლექსიკონი
**ვასილი დიკოვი** (რუს. Василий Иванович Диков; დ. 1874, ნოვოჩერკასკი, რუსეთის იმპერია — 1937, ნოვოჩერკასკი, რსფსრ, სსრკ) — საბჭოთა და რუსი პოეტი.

ბიოგრაფია
---------

ვასილი დიკოვი 1874 წელს ქალაქ ნოვოჩერკასკში, კაზაკების ოჯახში დაიბადა. სწავლის დასრულების შემდეგ მწერლად მუშაობდა საოლქო სამმართველოში. 1898 წელს დაამთავრა ნოვოჩერკასკის კაზაკთა სასწავლებელი, მსახურობდა ოფიცრად.

ამ პერიოდში ის უკვე წერდა ლექსებს. მის შემოქმედების მთავარი თემა იყო ბუნება, დონის კაზაკობა და კაზაკთა ცხოვრება. ამ პერიოდში მან დაწერა ლექსები: „К Дону", „Летнее утро в станице", „Дону", „Степной орел", „Родному Дону", „Дончак" და სხვ.

1909 წელს ქალაქ ნიკოპოლში მისი ლექსების პირველი წიგნი – „Охотничьи картинки" გამოიცა. ვასილი დიკოვი პირველ მსოფლიო ომში იბრძოდა. ომის დაწყებამდე ქალაქ ნოვოჩერკასკში გამოიცა მისი მეორე წიგნი – „Новочеркасский альманах".

1918 წელს დიკოვმა გამოსაცემად მოამზადა წიგნ „Охотничьи картинки"-ს მეორე ვარიანტი, მაგრამ მისი გამოცემა ვერ მოხერხდა. 1920 წელს პოეტი ნოვოჩერკასკის ციხეში მოხვდა, სადაც დახვრეტის მოლოდინში ნახევარი წელი გაატარა, თუმცა იგი გაათავისუფლეს. გათავისუფლების შემდეგ შემთხვევითი შემოსავლებით ცხოვრობდა. 1921 წლიდან იყო ნოვოჩერკასკის სამხატვრო სტუდიების ადმინისტრატორი მხატვარ-ბატალისტ მიტროფანე გრეკოვთან. 1937 წელს დახვრიტეს.

ლიტერატურა
----------

* Астапенко М. П. Астапенко Г. Д. Астапенко Е. М. Казачья доля — Дон, степь да воля. Ростов н/Д, 2014. с. 207-208, 320 с.: ил. ISBN 978-5-87259-806-0
**ვასილ ჭილაძე** (დ. 1776, მოზდოკი — გ. 1828) — ქართველი თანამდებობის პირი, მთარგმნელი, საეკლესიო მოღვაწე.

ბიოგრაფია
---------

იმერეთიდან მოზდოკში გადასახლებული ჭილაძეების წარმომადგენელი. 1795-1800 წლებში მუშაობდა მოზდოკის ზემო სასაზღვრო სასამართლოში. 1801 წელს რუსეთში გასახლებულ ქართველ ბატონიშვილებს გააყოლეს „პრისტავად" და თარჯიმნად. იმავე წელს პეტერბურგში მუშაობა დაიწყო საგარეო საქმეთა კოლეგიაში მთარგმნელად. 1806 წელს დაინიშნა საქართველოს უმაღლესი მთავრობის მრჩევლად სასამართლოსა და განჩინების ექსპედიციაში. 1809-1811 წლებში იყო ექსპედიციის უფროსი. 1811 წელს გაათავისუფლეს სპარსეთში ალექსანდრე ბატონიშვილთან გაქცეული თავად ივანე მაჩაბლის დანაშაულის ლმობიერად განხილვისა და მსუბუქი განაჩენის გამოტანი გამო. 1812-1814 წლებში პეტერბურგში ცხოვრობდა. 1814 წლის დეკემბერში დაინიშნა სინოდის საქართველო-იმერეთის ახალგახსნილ კანტორაში პროკურორად და საქართველოში დაბრუნდა. ამ პოსტზე მუშაობდა გარდაცვალებამდე და იღვწოდა საქართველოს ავტოკეფალიადაკარგული ეკლესიის ცხოვრებაში რეფორმების გასატარებლად. 1822 წელს დანიშნეს ვახტანგ VI-ის კანონების რუსულად თარგმნის კომისიის წევრად. ქართული და რუსული ენების ჩინებული მცოდნე, სინოდის კანტორაში მუშაობის დაწყებამდე ეწეოდა აქტიურ მთარგმნელობით მოღვაწეობას როგორც რუსულიდან ქართულ, ისე ქართულიდან რუსულ ენაზე. მისი თარგმანებიდან აღსანიშნავია: „პეტრე პირველის საზოგადო რეგლამენტი ანუ წესდება" (1803), „სჯულდებანი რუსეთის საიმპერიოსანი" (1804), სამუელ პუფენდორფის „რაი არნ თანამდებობანი კაცისა და მოქალაქისანი", დ. პრეისლერის „მხაზველობითი ხელოვნების კანონი", ვახტანგ VI-ის კანონების რუსული თარგმანი, რომელსაც „გულმოდგინე და ხანგრძლივი შრომა დასჭირვებია" (დღეისათვის დაკარგულად ითვლება). 1812-1814 წლებში იოანე ბატონიშვილის დავალებით მან თარგმნა უნიკალური ნაშრომი — რუსეთის აკადემიის ლექსიკონის 6-ტომეული, რითაც ქართულ მწერლობას შესძინა 2 გამორჩეული ლექსიკონი: რუსულ-ქართული (40 000 სიტყვა) და საბუნებისმეტყველო განმარტებითი (2 500-მდე ტერმინი). ეს ლექსიკონები თითქმის ორი საუკუნის განმავლობაში მიეწერებოდა იოანე ბატონიშვილს და მხოლოდ 1984 წელს სანქტ-პეტერბურგის ცენტრალურ სახელმწიფო საისტორიო არქივში მიკვლეულმა მასალებმა ცხადყო, რომ მისი შემოქმედია ვასილ ჭილაძე და არა იოანე ბატონიშვილი (რაც გაზიარებულია სამეცნიერო წრეებში). ლექსიკონები (განსაკუთრებით, საბუნებისმეტყველო) გამოირჩევა განმარტებების სიზუსტითა და სინონიმების სიუხვით. ენა განმარტებებისა ძველი და ახალი ქართულის თავისებური ნაზავია, ახასიათებს სწორი გრამატიკული ფორმები, მარტივი სინტაქსი და მრავალფეროვანი ლექსიკა. იშვიათია უსწორო, დიალექტური და სასაუბრო მეტყველებისათვის დამახასიათებელი ფორმების გამოყენება. მისი სხვა თარგმანები ძირითადად „მაღალ ფრაზაზეა" გამართული, ახასიათებთ არქაიზებული ენა ხელოვნურად გართულებული სინტაქსით. მიუხედავად იმისა, რომ იგი კარგად ფლობდა ქართული ენის გრამატიკას, აქა-იქ თავს იჩენს ფსევდოარქაული და ხელოვნური სიტყვაწარმოების ფორმებიც, რაც ანტონის სკოლის გავლენას უნდა მიეწეროს. განსაკუთრებული ხელოვნურობითა და აღზევებული სტილით გამოირჩევა მისი მიძღვნები, რომელთა ადრესატიც იოანე ბატონიშვილია.

ლიტერატურა
----------

* ქართული ენა: ენციკლოპედია, თბ. 2008, გვ. 586

რესურსები ინტერნეტში
--------------------

* ვასილ ჭილაძე — საქართველოს ბიოგრაფიული ლექსიკონი
**ვასილ ცომაია** (დ. 1 ოქტომბერი, 1919, პატარა კვათანა, აბაშის რაიონი — გ. 1 თებერვალი, 2018) — ქართველი გეოგრაფი. გეოგრაფიულ მეცნიერებათა დოქტორი, პროფესორი.

ბიოგრაფია
---------

ვასილ ცომაიამ დაამთავრა თბილისის სახელმწიფო უნივერსიტეტის გეოგრაფია-ეკოლოგიის ფაკულტეტი 1948 წელს. სადისერტაციო ნაშრომი დაიცვა დაიცვა 1995 წელს თემაზე: „მთიან რეგიონებში თოვლდაგროვების კანონზომიერებათა გლაციოლოგიური და ჰიდროლოგიური საფუძვლები (საქართველოს მაგალითზე)". საქართველოს მეცნიერებათა ეროვნული აკადემიის ჰიდრომეტეოროლოგიის ინსტიტუტის ჰიდროლოგიური სექტორის უფროსი, სულხან-საბა ორბელიანის სახელობის სახელმწიფო პედაგოგიური უნივერსიტეტის საბუნებისმეტყველო ფაკულტეტის ლექტორი. ეწეოდა სამეცნიერო და პედაგოგიურ მოღვაწეობას. ვასილ ცომაია დაჯილდოებულია 13 მედლით. ნაშრომისათვის „კოლხეთის დაბლობი: ბუნებრივი პირობები და სოციალურ-ეკონომიკური ასპექტი" მიენიჭა თბილისის სახელმწიფო უნივერსიტეტის პრემია, ხოლო მონოგრაფიისთვის „ამიერკავკასიის წყლის რესურსები" გადაეცა სსრ სახელმწიფო ჰოდრომეტეოროლოგიის კომიტეტის ვიქტორ გლუშკოვისა და ვალერიან ურივაევას სახელობის პრემია.

თხზულებები
----------

* ჭაღარა კავკასიონის ახალგაზრდობის ხანა. თბ. 1985;
* ნაზღვლევი წყალდიდობები და წყალმოვარდნები საქართველოში (თანაავტორი). თბ. 2009.

რესურსები ინტერნეტში
--------------------

* ვასილ ცომაია — საქართველოს ბიოგრაფიული ლექსიკონი